钦定古今图书集成/明伦汇编/闺媛典/第207卷 > 徐锺妻邢氏〈王氏周氏附〉
## 钦定古今图书集成/明伦汇编/闺媛典/第207卷 > 徐锺妻邢氏〈王氏周氏附〉

按《严州府志》：“邢氏，徐锺妻，建德人。锺为郡庠生，早亡。
邢年十八，坚志守节，训子行衢皆为诸生。既而行衢
相继夭，行妻王氏年二十四，衢妻周氏年二十二，咸
无嗣，又无遗产。邢率二妇纺绩，共贫苦，二妇亦誓志
无二。邢年八十三卒，王、周并孀居四十馀年。万历五
年，郡守上其事，建坊旌表。”